આ રીતે શીખવવાનો આપણે સૌ અનુભવ ધરાવીએ છીએ.બાળકોને શીખવવા માટે ઉપરોક્ત બધા જ મુદ્દાને આવરી શકાય તેવી શૈક્ષણિક પ્રક્રિયા એટલે પ્રવૃત્તિ ધ્વારા શિક્ષણ.બાળકેળવણીકાર અને ‘મૂછાળી મા’નું હુલામણું નામ ધરાવતા ગિજુભાઈ બધેકાના વિચારોથી પ્રેરણા લઇ આપણે છેલ્લા એક દાયકાથી પ્રવૃત્તિલક્ષી શિક્ષણને કેન્દ્રમાં રાખી શૈક્ષણિક કાર્ય કરી રહ્યા છીએ.તેના સચોટ અને ચોક્કસ પરિણામ પણ પ્રાપ્ત થયા છે.જે રીતે દરેક બાળક એક જ રીતે શીખતું નથી તે જ રીતે દરેક શિક્ષકની પણ શીખવવાની ઢબમાં વિવિધતા જોવા મળે છે.